Vedvarende energiløsninger er en eftertragtet vare i Canada, og det er derfor, at den canadiske minister for energi og infrastruktur George Smitherman vender blikket mod vest og kigger indenfor hos Thy-Mors Energi. Det lokale el-distributionsselskab er nemlig ansvarlig  for et område med næsten 100 % forsyning af vindenergi. Herefter går turen til Thisted Fjernvarmeværk, der vil vise, hvordan affaldsforbrænding, geotermisk varme og halmafbrænding giver billig og klimavenlig energi til borgerne i Thisted.
På fredag er der fint besøg af den canadiske minister for energi og infrastruktur, George Smitherman, blandt andet på Thy-Mors Energi. Den canadiske minister vil tage ved lære af nordvestjydernes energieffektive løsninger.